Comitium
Comitium (prevedeno sa latinskog zajednički) je ime za mjesto na Rimskom Forumu na kom su se sastajali poslanici 
Narodne skupštine.

Historija 

Počeci Comitiuma na sjeverozapadnom uglu Rimskog Foruma mogu se pratiti gotovo od njegovih početaka. Ispočetka je bio kod Vulcanala svetišta boga vatre Vulkana. Pod njegovom zaštitom se tu za Kraljevstva, okupljalo Vijeće starijih (Senat) i građana (Narodna skupština), svaki na svom dijelu - kod Kurije članovi Senata a kod Comitiuma članovi Narodne skupštine. 

Nakon formiranja Republike početkom 5. vijeka pne., Forum se pretvorio u trg koji je morao zadovoljiti potrebe novog političkog sistema.
Baš kao i Kurije, Comitium je dobio novo značenje kao centralni prostor za političko odlučivanje i komunikaciju. Područjem južno od Comitiuma dominirala je govornica Rostra, sa koje su rimski političari i poznati govornici poput Cicerona ili Gaja Julija Cezara obraćali narodu. 

Pretpostavlja se da je i u vrijeme kad su etrurski kraljevi vladali Rimom (kraj 7 - kraj 6. vijeka), postojalo neko službeno okupljalište za građane, gdje su im kraljevi mogli predstaviti svoje ideje i namjere. U pisanim izvorima formiranje Comitiuma najčešće se pripisuje trećem kralju Tulu Hostiliju, za dokaz se uzima kamen (cippus) iz 6. vijeka sa natpisom - rex (kralj).

Dok se politika Kurije formirala iza zatvorenih vrata, rezervirana za senatore, - Comitum je bio najvažniji prostor u javnom političkom životu rimskog naroda. U njemu su u kompliciranoj izbornoj proceduri mogli glasati za magistrate, ili za novi zakon. Oni su prije glasanja izvješeni nedaleko od Comituma kako bi ih svi građani mogli vidjeti.

Izvori

Vanjske veze 

 Digitales forum romanum  

Antički Rim